
ที่ มท ๐๘16.4/ 


 กรมส่งเสริมการปกครองท้องถิ่น








 ถนนนครราชสีมา เขตดุสิต กทม. ๑๐๓๐๐






      
 มีนาคม  ๒๕69
เรื่อง 
ขอเชิญเข้าร่วมแลกเปลี่ยนเรียนรู้โครงการขยายผลการดำเนินงานพัฒนาศูนย์พัฒนาเด็กเล็ก สังกัดองค์กรปกครองส่วนท้องถิ่น จังหวัดแม่ฮ่องสอน ครั้งที่ 2 (โซนเหนือและโซนกลาง) ประจำปีงบประมาณ พ.ศ. 2569   
เรียน  ผู้ว่าราชการจังหวัดแม่ฮ่องสอน
อ้างถึง
1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.4/8974 ลงวันที่ 17 กรกฎาคม 2568

2. หนังสือกรมส่งเสริมการปกครองท้องถิ่น ที่ มท 0816.4/10092 ลงวันที่ 6 สิงหาคม 2568

3. หนังสือกรมส่งเสริมการปกครองท้องถิ่น ด่วนที่สุด ที่ มท 0816.4/16483 ลงวันที่ 18 พฤศจิกายน 2568
สิ่งที่ส่งมาด้วย 
๑. บัญชีรายชื่อองค์กรปกครองส่วนท้องถิ่น
จำนวน 1 ฉบับ

๒. กำหนดการ


จำนวน 1 ฉบับ

๓. แบบตอบรับเข้าร่วมฯ

จำนวน 1 ชุด
ตามที่ กรมส่งเสริมการปกครองท้องถิ่นและองค์การยูนิเซฟ ประเทศไทย ได้ดำเนินการจัดโครงการพัฒนาศักยภาพเจ้าหน้าที่ด้านการศึกษาขององค์กรปกครองส่วนท้องถิ่น จังหวัดแม่ฮ่องสอน ซึ่งเป็นกิจกรรมที่ 2.1 กิจกรรมการขยายผลศูนย์พัฒนาเด็กเล็กสาธิตต้นแบบ และการส่งเสริมศูนย์พัฒนาเด็กเล็ก
ในพื้นที่จังหวัดแม่ฮ่องสอน ภายใต้แผนงานความร่วมมือระหว่างกรมส่งเสริมการปกครองท้องถิ่นกับองค์การยูนิเซฟ ประเทศไทย ด้านการพัฒนาเด็กปฐมวัย ด้านการพัฒนาความสามารถในการปรับตัว โอกาส และศักยภาพของเยาวชน และด้านนโยบายทางสังคม ปี 2565 - 2569 เมื่อวันที่ 25 กรกฎาคม 2568 ณ โรงแรมแสงปอยคอทเทจ อำเภอเมืองแม่ฮ่องสอน จังหวัดแม่ฮ่องสอน และสนับสนุนงบประมาณโครงการขยายผลการดำเนินงานพัฒนาศูนย์พัฒนาเด็กเล็กสังกัดองค์กรปกครองส่วนท้องถิ่น จังหวัดแม่ฮ่องสอน ซึ่งให้องค์กรปกครองส่วนท้องถิ่น
จัดส่งข้อเสนอโครงการ และคำของบประมาณตามกิจกรรมดังกล่าว นั้น 
กรมส่งเสริมการปกครองท้องถิ่น ได้รับการประสานจากองค์การบริหารส่วนตำบลผาบ่อง
และสำนักงานส่งเสริมการปกครองท้องถิ่นอำเภอปาย ว่า ได้กำหนดจัดโครงการขยายผลการพัฒนาศูนย์พัฒนาเด็กเล็ก สังกัดองค์กรปกครองส่วนท้องถิ่น จังหวัดแม่ฮ่องสอน (โซนกลาง) ในวันศุกร์ที่ ๒๐ มีนาคม ๒๕๖9 ณ ศูนย์การเรียนรู้การไฟฟ้าฝ่ายผลิตแห่งประเทศไทยผาบ่อง อำเภอเมืองแม่ฮ่องสอน จังหวัดแม่ฮ่องสอน และโครงการมหกรรมการจัดการศึกษาท้องถิ่น ระดับปฐมวัย ครั้งที่ 1 (โซนเหนือ) จังหวัดแม่ฮ่องสอน ประจำปีงบประมาณ พ.ศ. 2569 
ในวันพุธที่ 25 มีนาคม 2569 โดยมีวัตถุประสงค์เพื่อเป็นการนำเสนอผลการดำเนินงานและแลกเปลี่ยนความคิดเห็น ในการพัฒนาเด็กปฐมวัยขององค์กรปกครองส่วนท้องถิ่นในโซนกลางและโซนเหนือ จังหวัดแม่ฮ่องสอน 
จึงขอความร่วมมือจังหวัดดำเนินการ ดังนี้  
1. มอบหมายท้องถิ่นจังหวัด ผู้อำนวยการกลุ่มงานส่งเสริมและพัฒนาท้องถิ่น เจ้าหน้าที่สำนักงานส่งเสริมการปกครองท้องถิ่นจังหวัดที่เกี่ยวข้อง และท้องถิ่นอำเภอ เข้าร่วมแลกเปลี่ยนเรียนรู้โครงการขยายผลการพัฒนาศูนย์พัฒนาเด็กเล็ก สังกัดองค์กรปกครองส่วนท้องถิ่น จังหวัดแม่ฮ่องสอน (โซนกลาง) ในวันศุกร์ที่ ๒๐ มีนาคม ๒๕๖9 เวลา 08.00 - 12.00 น. ณ ศูนย์การเรียนรู้การไฟฟ้าฝ่ายผลิตแห่งประเทศไทยผาบ่อง อำเภอเมืองแม่ฮ่องสอน จังหวัดแม่ฮ่องสอน และเข้าร่วมแลกเปลี่ยนเรียนรู้โครงการมหกรรมการจัดการศึกษาท้องถิ่น ระดับปฐมวัย ครั้งที่ 1 (โซนเหนือ) จังหวัดแม่ฮ่องสอน ประจำปีงบประมาณ พ.ศ. 2569 ในวันพุธที่ 25 มีนาคม 2569 เวลา 08.00 - 16.30 น. ณ หอประชุมค่ายโสณบัณฑิตย์ ร.7 พัน.5 อำเภอปาย จังหวัดแม่ฮ่องสอน 
/2. แจ้งองค์กร …
2. แจ้งองค์กรปกครองส่วนท้องถิ่นตามบัญชีรายชื่อ พิจารณามอบหมายบุคลากรเข้าร่วมแลกเปลี่ยนเรียนรู้โครงการขยายผลการพัฒนาศูนย์พัฒนาเด็กเล็ก สังกัดองค์กรปกครองส่วนท้องถิ่น จังหวัดแม่ฮ่องสอน (โซนกลาง) ในวันศุกร์ที่ ๒๐ มีนาคม ๒๕๖9 เวลา 08.00 - 12.00 น. ณ ศูนย์การเรียนรู้การไฟฟ้าฝ่ายผลิตแห่งประเทศไทยผาบ่อง อำเภอเมืองแม่ฮ่องสอน จังหวัดแม่ฮ่องสอน และแจ้งองค์กรปกครอง
ส่วนท้องถิ่นตามบัญชีรายชื่อ พิจารณามอบหมายบุคลากรเข้าร่วมแลกเปลี่ยนเรียนรู้โครงการมหกรรม
การจัดการศึกษาท้องถิ่น ระดับปฐมวัย ครั้งที่ 1 (โซนเหนือ) จังหวัดแม่ฮ่องสอน ประจำปีงบประมาณ 
พ.ศ. 2569 ในวันพุธที่ 25 มีนาคม 2569 เวลา 08.00 - 16.30 น. ณ หอประชุมค่ายโสณบัณฑิตย์ 
ร.7 พัน.5 อำเภอปาย จังหวัดแม่ฮ่องสอน ทั้งนี้ กรมส่งเสริมการปกครองท้องถิ่นจะรับผิดชอบค่าใช้จ่าย
ในการเข้าร่วมโครงการ ได้แก่ ค่าที่พัก ในกรณีที่มีความจำเป็นต้องเดินทางล่วงหน้าก่อน 1 วัน และค่าใช้จ่าย
ในการเดินทางไปราชการของผู้เข้าร่วมโครงการ โดยให้องค์กรปกครองส่วนท้องถิ่นแจ้งรายชื่อผู้เข้าร่วมโครงการ ได้ทาง QR Code ท้ายหนังสือฉบับนี้ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการ

(นายศิริพันธ์ ศรีกงพลี)

รองอธิบดี ปฏิบัติราชการแทน
อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐ ๒๒๔๑ ๙๐00 ต่อ 5343
ไปรษณีย์อิเล็กทรอนิกส์ saraban@dla.go.th
ผู้ประสานงาน นายพัฒนกาญจน์ ทิมแท้ โทร. 063 210 4741

ร. อสถ. .........................................


ผอ.กศ. ..........................................


ผอ.กง.ปศ. .....................................


หน.ฝ. .............................................


หน.ง. .............................................


จนท. .............................................

https://forms.gle/YTiewa4jpRyUJxG86แบบตอบรับสำหรับ�ท้องถิ่นจังหวัด สถจ. และท้องถิ่นอำเภอ

https://forms.gle/cKBQnJFQQAdkDG7y6แบบตอบรับสำหรับเจ้าหน้าที่การศึกษา�องค์กรปกครองส่วนท้องถิ่น








